इसके चलते दोनों देशों के बीच बिजनेस कर रहे भारत और पाकिस्तान के ज्यादातर कारोबारी किसी तीसरे देश के माध्यम से व्यापार करते हैं. मिसाल के तौर पर पाकिस्तान प्रति वर्ष भारत से बड़ी मात्रा में कपास और चीनी की खरीद करता है लेकिन यह व्यापार आपसी रिश्तों के चलते बाधित न हो, अधिकांश कारोबार खाड़ी के किसी अन्य देश के माध्यम से किया जाता है. इसके चलते जहां पाकिस्तान को भारत से मिलने वाले उत्पाद के लिए अधिक खर्च करना पड़ता है वहीं भारत के कारोबारी को भी पाकिस्तान के लिए भेजे जाने वाले उत्पाद को किसी तीसरे देश भेजने का खर्च वहन कर कम मुनाफे पर काम करना पड़ता है.